Narat fiyatı ne? Qırımda Yañı yıl bazarları ne teklif ete (süret toplamı)
20 dekabr 2018, 12:02
Kelecek Yañı yılğa azırlanuv devam etmekte. Qırımda, bayram bahşışları ve timsallerinen beraberlikte bir biriniñ artından narat bazarları peyda oldı. Tek bir Aqmescitte, yerli memurlarnıñ aytqanına köre, 28 ineyapraq tereklerniñ satıluv yeri çalışacaq.
Qırım.Aqiqat muhbirlerniñ bildirgenine köre, müşterilerge qomşu Rusiyeniñ Penza, Belgorod, Rostov şeerlerinden çamnı teklif eteler. Qırım çamı satlıqta yoq, çünki onı Rusiye Qızıl kitabına kirsettiler ve onıñ baltalanması yasaqlanğan.
İlhaqtan evel Qırımda vaziyet başqa edi. Misal içün, Yaltada yerli qoruqqa ealige satmaq içün bir qısım çamlarnı ayıra ediler. Şimdi öyle şey yoq. Qırım çamınıñ qanunsız kesilüvi içün 20 biñden 70 biñge qadar para (8400-29400 grivna) cezası ola bile.
Bayram terekleriniñ fiyatı orta esapta bir metr içün 500 rubleden (210 grivna) başlay. Amma satıcılar, müşteriler arasında faallik körünmegenini qayd ete. Narat bazarları bu yıl ne teklif etkenini Qırım.Aqiqat reportajında
1 Keriçte narat bazarı. Bu yıl terek satuv yerleri merkeziy bazar yanında, Voroşılova, Orconikidze ve Voykova soqaqlarında açıldı
2 Bundan ğayrı, küçük narat bazarları mesken evlerniñ azbarlarında da bar
3 Yaltada - terekniñ öksekligine bağlı - narat ve çam fiyatları 500 - 2000 ruble
4 Bazarlarda Penza, Belgorod, Rostov - qomşu Rusiye şeerlerinden - ketirilgen tereklerni satalar
6 Kefede (Feodosiya) bayram terekleriniñ fiyatı başqa bölgelerden farqlanmay
8 Kefede (Feodosiya) çamnıñ bir metri 500 rubleden başlana
9 Aqyarda aynı öyle fiyatlar
11 Qırım.Aqiqat muhbirinen sübetleşkende, satıcılar, terekler Rusiyeden, Perm şeerinden ketirilgenini bildirdi
12 Satıcılarnıñ aytqanına köre, Qırım çamı bazarlarda yoq. Rusiye memuriyeti onı Qızıl kitapqa kirsetti. Baltalavı içün para cezası mahküm etile
13 Evelleri Qırımda çamnı satmaq içün kvota bar edi. Amma yarımada ilhaqından soñ öyle şey yoq.